Carolus Koffi Diby
Carolus Koffi Diby Res apud Vicidata repertae: Nativitas: 7 Septembris 1957; Bouaké Obitus: 7 Decembris 2019; Abidjan Patria: Litus Eburneum Carolus, vulgo Charles Koffi Diby (die 7 Septembris 1957 Bouaké in urbe natus; apud Abidjan mortuus die 7 Decembris 2019) fuit oeconomus et politicus Litoris Eburnei. Alumnus fuit universitatis Abidianensis et scholae nationalis administrationis in eadem urbe sitae. Minister delegatus ab oeconomia et vectigalibus die 4 Decembris 2005 factus est, primo ministro Carolo Konan Banny. Minister principalis ab eisdem rebus fuit a die 29 Martii 2007 usque ad 7 Decembris 2010, iterum ab 11 Aprilis 2011 ad 21 Novembris 2012, primis ministris Gulielmo Soro et Ioanne Ahoussou-Kouadio. Insuper minister a munitione iuxta praesidem die 13 Martii 2012 factus est. Deinde minister rerum externarum meruit a die 22 Novembris eiusdem anni usque ad 12 Ianuarii 2016, praeside Alassane Ouattara, primo ministro Daniele Kablan Duncan.